Аԥсны Аҳәынҭқарратә бираҟ ажәлар ирныҳәа иашаҵәҟьаны иҟалеит. Еиҳарак иара бзиа ирбоит аҿар, ахәыҷқәа. Атрадициа ҟазшьа аманы иҟалеит абри амш аҽны хәыҷгьы-дугьы амилаҭ маҭәа рышәҵаны иахьцәырҵуа, аԥсуа ашәақәа ахьырҳәо, ԥсыуала иахьыкәашо.
Ҳаамҭазтәи Аԥсны абираҟ рыдыркылеит 1992 шықәса ԥхынгәы 23 рзы. Иара аԥсуа жәлар рҳәынҭқарра аҿиара иасимволуп. Иаарту амаҿа шкәакәа 12 шәышықәса инарзынаԥшуа ақәра змоу аԥсуа ҳәынҭқарра иасимволуп. Ацәаҳәа иаҵәақәеи ашкәакәақәеи аҿареи адоуҳареи ирсимволуп. Хә-кәакьҭак змоу аеҵәақәа быжьба – Аԥсны аҭоурыхтә раионқәа: Саӡ, Бзыԥ, Гәма, Абжьыуаа, Самырзаҟан, Дал-Ҵабал, Ԥсҳәы-Аибга ирсимволуп.
Ԥхынгәы 23 рзы Аԥсны иазгәарҭоит Аҳәынҭқарратә бираҟ амш.
Аԥсны Абираҟ амш хәыҷгьы дугьы рзы иныҳәамшуп.
Анацәеи абацәеи рхәыҷқәа амилаҭ маҭәа ршәырҵоит.
Аӡӷабцәа рымаҭәазы амодельқәа акыр ирацәоуп. Амодельерцәа лассы-лассы рхы иадырхәоит ачаԥразқәеи амаҟақәеи реиԥш иҟоу архиагақәа.
Аҷкәынцәа рымаҭәақәа рсашьа ахкқәа еиҳа имаҷуп. Урҭ еснагь иршәырҵо акәымжәы, аиқәа, акаба, ахҭырԥа мамзаргьы ахылԥарч роуп.
Абираҟ амш ахәыҷқәа рыгәқәа хыҭ-хыҭуа иазыԥшуп. Абри амш аҽны ргьама убар алшоит ачашә, ақаламышь, уаҭаар улшоит аетноцәыргақәҵа.
Иара убасгьы ҭаацәала аконцерт ахәаԥшра алшоит.
Аԥсуа бираҟ аԥшшәқәа иреиԥшу аҵкы зшәу аӡӷаб.
Амилаҭ маҭәа адуцәа рзеиԥш ахәыҷқәа рызгьы ирӡахуеит акадифа, аԥарча, арашьиа ирылхны, иара убасгьы рхы иадырхәоит еиҳа зыхә маҷу аба, уи еиуеиԥшым сахьала иқәырҵоит.
Аныҳәа - аҭаацәа гәырӷьаҵәа раамҭа еицырхыргартә аҭагылазаашьа рнаҭоит.
Амилаҭ маҭәа аиԥшымзаара алзыршо асашьеи аӡахышьеи раасҭагьы абеи, ақәҵареи арԥшӡагақәеи роуп.
Аныҳәа аҳәаақәа ирҭагӡаны амшын аԥшаҳәаҟны имҩаԥысит амилаҭ маҭәа арбара. Иара рхы аладырхәит амодель қәыԥшцәа.
Абираҟ амш иазкыз аныҳәатә концерт аҟны адиадема зхоу аӡӷаб хәыҷы.
Акәымжәы иаҵәа зшәу аҷкәын амшын аԥшаҳәаҟны днеи-ааиуеит.
Аҳәса рымаҭәаҟны ицәырҵуа иалагеит ахаҵамаҭәа аелементқәа: ахацәа рмаҟақәа, аҳазырҭрақәа, аҟамақәа.
Аныҳәа аҳәаақәа ирҭагӡаны иаадыртит амилаҭтә наплакқәа ахьаархәашеи ачыс агьама ахьырбашеи аҭыԥқәа.
Адыԥхьалара ду рыманы иҟоуп еиҭашьақәыргылоу амилаҭ маҭәа адагьы истильрку амаҭәа.
Абираҟ амш азгәаҭара аидеиа хацдыркит аҿар, хы-шықәса раԥхьа.
Аконцертқәа, аныҟәарақәа, афеерверк ахәыҷқәа ирхамшҭуа ргәаҵаҿы иаанхоит.
Уҩыза бзиеи уареи шәпатреҭ гәаларшәагас.
Аныҳәа ахыркәшамҭаз аԥсуа бираҟ ду амшын аԥшаҳәа иқәганы инаргоит.